A BIZOTTSÁG 2002/42/EK IRÁNYELVE

(2002. május 17.)

a gabonafélékben, az állati eredetű élelmiszerekben, illetőleg az egyes növényi eredetű termékekben - többek között a gyümölcsökben és zöldségekben -, illetve azok felületén található (bentazon és piridát) peszticid-szermaradványok megengedett legmagasabb mértékének meghatározására tekintettel a 86/362/EGK, 86/363/EGK, illetőleg 90/642/EGK tanácsi irányelv mellékleteinek módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2002/23/EK irányelvvel1 módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre2 és különösen annak 10. cikkére,

tekintettel a legutóbb a 2002/23/EK irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre3 és különösen annak 10. cikkére,

tekintettel a legutóbb a 2002/23/EK irányelvvel módosított, az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre4 és különösen annak 7. cikkére,

tekintettel a legutóbb a 2002/37/EK bizottsági irányelvvel5 módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre6 és különösen annak 4. cikke (1) bekezdésének f) pontjára,

mivel:

(1) A létező hatóanyagokat, a bentazont és a piridátot a 2000/68/EK7, illetve a 2001/21/EK8 bizottsági irányelv iktatta be a 91/414/EGK irányelv I. mellékletébe, gyomirtó szerként gabonákon, zöldségeken és takarmányokon.

(2) A 91/414/EGK irányelv I. mellékletébe való felvétel a hatóanyagok tervezett felhasználására vonatkozó információk értékelésén alapult. Bizonyos tagállamok már benyújtottak egyéb felhasználásokra vonatkozó információkat a 91/414/EGK irányelv 4. cikke (1) bekezdések f) pontjával összhangban. A rendelkezésre álló információt megvizsgálták, és az elégséges egyes maximális szermaradványértékek megállapításához.

(3) Amennyiben nem állapítottak meg közösségi maximális szermaradványértéket, illetve ideiglenes maximális értéket, a tagállamok a 91/414/EGK irányelv 4. cikke (1) bekezdése f) pontjának megfelelően ideiglenes nemzeti maximális szermaradványértéket állapítanak meg, mielőtt ezen hatóanyagokat tartalmazó növényvédő szereket engedélyeznének.

(4) Az érintett hatóanyagoknak a 91/414/EGK irányelv I. mellékletébe történő felvételére tekintettel a vonatkozó műszaki és tudományos értékelést bizottsági felülvizsgálati jelentések formájában véglegesítették. A jelentéseket a bentazon esetében 2000. július 13-án, a piridát esetében 2000. december 12-én véglegesítették. Ebben a felülvizsgálati jelentésben a megengedhető napi bevitelt (acceptable daily intake, ADI) a bentazonra vonatkozóan 0,1 mg/testtömegkilogramm/nap, a piridátra vonatkozóan 0,036 mg/testtömegkilogramm/nap mértékben határozták meg. Az érintett hatóanyagokkal kezelt élelmiszer-ipari termékek fogyasztóinak életük során való expozícióját a Közösségben használt eljárásoknak és gyakorlatnak megfelelően vizsgálták és értékelték. Ugyancsak figyelembe vették az Egészségügyi Világszervezet (WHO) által kiadott iránymutatásokat9, valamint a Növényügyi Tudományos Bizottságnak a felhasznált módszerre vonatkozó véleményét10. Azt a következtetést vonták le, hogy a javasolt maximális szermaradványértékek nem eredményezik ezen ADI-k túllépését.

(5) Az akut tüneteket kiváltó adag megállapítását szükségessé tevő akut mérgező hatást a piridátnak a 91/414/EGK irányelv I. mellékletébe történő felvételét megelőző értékelés és vita során nem észleltek; a bentazon akut referenciadózisát 0,25 mg/testtömegkilogramm/napban határozták meg. A kitettségre vonatkozó értékelés szerint a javasolt maximális szermaradványértékek nem eredményezik a fogyasztók elfogadhatatlan akut kitettségét.

(6) Annak érdekében, hogy a fogyasztókat az olyan, a termékeken vagy azokban található szermaradványokkal szemben megfelelően megvédjék, amelyekre nem adtak ki engedélyt, célszerű az ideiglenes maximális szermaradványértékeket az analitikai meghatározás legalacsonyabb határértékénél megválasztani minden ilyen készítményre, amely a 86/362/EGK, 86/363/EGK és 90/642/EGK irányelvek hatálya alá esik.

(7) Ezeknek az ideiglenes maximális szermaradványértékeknek a közösségi szintű megállapítása nem akadályozza meg a tagállamokat abban, hogy a 91/414/EGK irányelv 4. cikke (1) bekezdésének f) pontja, valamint VI. melléklete alapján a bentazonra és a piridátra vonatkozóan ideiglenes maximális szermaradványértékeket állapítsanak meg. Egy négyéves időszak elegendőnek tűnik az érintett hatóanyagok további felhasználásának megállapításához. Az ideiglenes maximális szermaradványértékek ekkortól fogva véglegessé válnak.

(8) A 86/362/EGK, a 86/363/EGK és a 90/642/EGK irányelvek mellékleteit ezért megfelelően módosítani kell.

(9) A Közösség értesítette a bizottsági irányelv tervezetéről a Kereskedelmi Világszervezetet, és nem kapott észrevételeket. A behozatal tekintetében elfogadható maximális szermaradványértékek megállapításának lehetőségét meghatározott peszticid/növénykultúra kombinációkra vonatkozóan a Bizottság a megfelelő adatok benyújtása alapján fogja megvizsgálni.

(10) Ezen irányelv összhangban van a Élelmiszerlánc- és Állat-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 86/362/EGK irányelv II. mellékletének A. része az alábbi maximális peszticid-szermaradvány értékekkel egészül ki:

Peszticid-szermaradvány Maximális érték (mg/kg)

"Bentazon (bentazon és a 6-OH- és 8-OH-bentazon konjugátai összesen, bentazonban kifejezve) 0,1P, * gabonafélék

Piridát (piridát, annak hidrolízis terméke, a CL 9673 (6-kloro-4-hidroxi-3-fenilpiridazin) és a CL 9673 hidrolizálható konjugátai összesen, piridátban kifejezve) 0,05P, * gabonafélék

P Az ideiglenes maximális szermaradványérték a 91/414/EGK irányelv 4. cikke (1) bekezdésének f) pontjával összhangban; ha módosításra nem kerül sor, ez az érték válik véglegessé ezen módosítást bevezető irányelv hatálybalépésének napjától számított 4 év elteltével. * Az analitikailag kimutatható legalacsonyabb érték."

2. cikk

A 86/363/EGK irányelv II. mellékletének B. része az alábbi maximális peszticid-szermaradvány értékekkel egészül ki:

Peszticid-szermaradvány Maximális érték (mg/kg)

az I. melléklet ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 és 1602 fejlécű rovataiban felsorolt zsíros hús, a húskészítmények, belsőségek és állati zsírok esetében az I. melléklet 0401 0402, 0405 00 és 0406 fejlécű rovataiban felsorolt tej és tejtermékek esetében Az I. melléklet 0407 00 és 0408 fejlécű rovataiban felsorolt hámozott friss tojás, madártojás és tojássárgája esetében

"Bentazon 0,05P, * 0,02P, * 0,05P, *

Piridát (piridát és annak hidrolízis terméke CL 9673 (6-kloro-4-hidroxi-3-fenilpiridazin) összesen, piridátban kifejezve) Vese kivéve baromfi 0,4P Egyéb termékekP, * 0,05P, * 0,05P, *

P Az ideiglenes maximális szermaradványérték a 91/414/EGK irányelv 4. cikke (1) bekezdésének f) pontjával összhangban; ha módosításra nem kerül sor, ez az érték válik véglegessé ezen módosítást bevezető irányelv hatálybalépésének napjától számított 4 év elteltével. * Az analitikailag kimutatható legalacsonyabb érték."

3. cikk

A 90/642/EGK irányelv II. mellékletét a bentazonra és piridátra vonatkozó, ezen irányelv mellékletében szereplő maximális peszticid-szermaradványértékekkel egészül ki.

4. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2002. december 31-ig megfeleljenek. Erről haladéktalanul tájékoztatják a Bizottságot.

Ezeket az intézkedéseket 2003. január 1-jétől alkalmazzák.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

5. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 2002. május 17-én.

a Bizottság részéről

David BYRNE

a Bizottság tagja

MELLÉKLET

Az érintett növénycsoportok és növényi termékek, amelyekre a SZMÉ vonatkozik Peszticid-szermaradványok és a szermaradványok maximális értéke (mg/kg)

Bentazon (bentazon és a 6-OH- és 8-OH-bentazon konjugátai összesen, bentazonban kifejezve) Piridát (piridát, annak hidrolízis terméke, a CL 9673 (6-kloro-4-hidroxi-3-fenilpiridazin) és a CL 9673 hidrolizálható konjugátai összesen, piridátban kifejezve)

1. Hozzáadott cukor nélküli friss, szárított vagy nyers, fagyasztással tartósított gyümölcs; héjas gyümölcsűek 0,1P, * 0,05P, *

i. CITRUSFÉLÉK

Grépfrút

Citrom

Zöld citrom

Mandarin (beleértve a klementint és az egyéb hibrideket)

Narancs

Pomelo

Egyéb

ii. HÉJAS GYÜMÖLCSŰEK (héjjal vagy héj nélkül)

Mandula

Brazil dió

Kesudió

Gesztenye

Kókuszdió

Mogyoró

Makadámdió

Pekándió

Píniamag

Pisztácia

Dió

Egyéb

iii. ALMATERMÉSŰEK

Alma

Körte

Birsalma

Egyéb

iv. CSONTHÉJASOK

Kajszibarack

Cseresznye

Őszibarack (beleértve a nektarint és hasonló hibrideket)

Szilva

Egyéb

v. BOGYÓS GYÜMÖLCSÖK

a) Csemege- és borszőlő

Csemegeszőlő

Borszőlő

b) Eper (termesztett)

Az érintett növénycsoportok és növényi termékek, amelyekre a SZMÉ vonatkozik Peszticid-szermaradványok és a szermaradványok maximális értéke (mg/kg)

Bentazon (bentazon és a 6-OH- és 8-OH-bentazon konjugátai összesen, bentazonban kifejezve) Piridát (piridát, annak hidrolízis terméke, a CL 9673 (6-kloro-4-hidroxi-3-fenilpiridazin) és a CL 9673 hidrolizálható konjugátai összesen, piridátban kifejezve)

c) Félcserjén termő bogyósok (termesztett)

Fekete szeder

Hamvas szeder

Kaliforniai málna

Málna

Egyéb

d) Egyéb bogyós gyümölcsök (termesztett)

Fekete áfonya

Tőzegáfonya

Ribizli (piros, fekete és fehér)

Pöszméte

Egyéb

e) Vadon termő bogyósok és vadon termő gyümölcs

vi. EGYÉB

Avokádó

Banán

Datolya

Füge

Kivi

Kamkvat

Licsiszilva

Mangó

Olajbogyó

Golgotavirág

Ananász

Gránátalma

Egyéb

2. Friss vagy nyers, fagyasztott vagy száraz zöldségek

i. GYÖKÉR- ÉS GUMÓS ZÖLDSÉGEK 0,1P, * 0,05P, *

Cékla

Sárgarépa

Gumós zeller

Torma

Csicsóka

Paszternák

Petrezselyemgyökér

Retek

Saláta bakszakáll

Édesburgonya

Karórépa

Tarlórépa

Jamszgyökér

Egyéb

Az érintett növénycsoportok és növényi termékek, amelyekre a SZMÉ vonatkozik Peszticid-szermaradványok és a szermaradványok maximális értéke (mg/kg)

Bentazon (bentazon és a 6-OH- és 8-OH-bentazon konjugátai összesen, bentazonban kifejezve) Piridát (piridát, annak hidrolízis terméke, a CL 9673 (6-kloro-4-hidroxi-3-fenilpiridazin) és a CL 9673 hidrolizálható konjugátai összesen, piridátban kifejezve)

ii. HAGYMAFÉLÉK 0,1P, * 0,05P, *

Fokhagyma

Vöröshagyma

Mogyoróhagyma

Újhagyma

Egyéb

iii. TERMÉSÜKÉRT TERMESZTETT ZÖLDSÉGEK 0,1P, * 0,05P, *

a) Burgonyafélék

Paradicsom

Paprika

Padlizsán

Egyéb

b) Kabakosok - ehető héjúak

Uborka

Apró uborka

Cukkini

Egyéb

c) Kabakosok - nem ehető héjúak

Sárgadinnye

Tök

Görögdinnye

Egyéb

d) Csemegekukorica

iv. KÁPOSZTAFÉLÉK 0,1P, *

a) Virágjukért termesztett káposztafélék 0,05P, *

Brokkoli

Karfiol

Egyéb

b) Fejesedő káposztafélék 0,05P, *

Kelbimbó

Fejes káposzta

Egyéb

c) Leveles káposztafélék

Kínai kel

Kelkáposzta 0,2P

Egyéb 0,05P, *

d) Kalarábé 0,05P, *

v. LEVELES ZÖLDSÉGEK ÉS FRISS FŰSZERNÖVÉNYEK 0,05P, *

a) Salátafélék 0,1P, *

Zsázsa

Galambbegy saláta

Fejes saláta

Endívia

Egyéb

Az érintett növénycsoportok és növényi termékek, amelyekre a SZMÉ vonatkozik Peszticid-szermaradványok és a szermaradványok maximális értéke (mg/kg)

Bentazon (bentazon és a 6-OH- és 8-OH-bentazon konjugátai összesen, bentazonban kifejezve) Piridát (piridát, annak hidrolízis terméke, a CL 9673 (6-kloro-4-hidroxi-3-fenilpiridazin) és a CL 9673 hidrolizálható konjugátai összesen, piridátban kifejezve)

b) Spenótfélék 0,1P, *

Spenót

Mangold

Egyéb

c) Vízitorma 0,1P, *

d) Cikóriasaláta 0,1P, *

e) Fűszernövények 0,1P, *

Turbolya

Metélőhagyma

Petrezselyem

Zellerlevél

Egyéb

vi. HÜVELYES ZÖLDSÉGEK (friss) 0,05P, *

Bab (hüvellyel)

Bab (hüvely nélkül)

Borsó (hüvellyel) 0,5P

Borsó (hüvely nélkül) 0,2P

Egyéb 0,1P, *

vii. SZÁRUKÉRT TERMESZTETT ZÖLDSÉGEK (friss) 0,1P, *

Spárga

Kardonna

Zeller

Édeskömény

Articsóka

Póréhagyma 1P

Rebarbara

Egyéb 0,05P, *

viii. GOMBA 0,1P, * 0,05P, *

a) Termesztett gombák

b) Vadon termő gombák

3. Hüvelyesek 0,1P, * 0,05P, *

Bab

Lencse

Borsó

Egyéb

4. Olajos magvak 0,05P, *

Lenmag

Földimogyoró

Mák

Szezámmag

Napraforgómag

Repcemag

Szójabab 0,1P

Mustármag

Gyapotmag

Egyéb 0,1P, *

Az érintett növénycsoportok és növényi termékek, amelyekre a SZMÉ vonatkozik Peszticid-szermaradványok és a szermaradványok maximális értéke (mg/kg)

Bentazon (bentazon és a 6-OH- és 8-OH-bentazon konjugátai összesen, bentazonban kifejezve) Piridát (piridát, annak hidrolízis terméke, a CL 9673 (6-kloro-4-hidroxi-3-fenilpiridazin) és a CL 9673 hidrolizálható konjugátai összesen, piridátban kifejezve)

5. Burgonya 0,1P, * 0,05P, *

Újburgonya

Áruburgonya

6. Tea (levelek és szárak, fermentálva vagy máshogyan, a Camellia sinensis leveleiből) 0,1P 0,1P, *

7. Komló (szárított), beleértve a granulált és a be nem sűrített port 0,1P, * 0,1P, *

P Az ideiglenes maximális szermaradványérték a 91/414/EGK irányelv 4. cikke (1) bekezdésének f) pontjával összhangban; ha módosításra nem kerül sor, ez az érték válik véglegessé az e módosítást bevezető irányelv hatálybalépésének napjától számított 4 év elteltével. * Az analitikailag kimutatható legalacsonyabb érték.

1 HL L 64., 2002.3.7., 13. o.

2 HL L 221., 1986.8.7., 37. o.

3 HL L 221., 1986.8.7., 43. o.

4 HL L 350., 1990.12.14., 71. o.

5 HL L 117., 2002.5.4., 10. o.

6 HL L 230., 1991.8.19., 1. o.

7 HL L 276., 2000.10.28., 41. o.

8 HL L 69., 2001.3.10., 17. o.

9 Iránymutatások a peszticid-szermaradványok élelmiszerrel történő bevitelének előrejelzéséhez (átdolgozott), készítette a GEMS/Food program a Peszticidmaradványok Kódex Bizottságával együttműködésben, kiadta az Egészségügyi Világszervezet, 1997 (WHO/FSF/FOS/97.7).

10 A Növényügyi Tudományos Bizottság véleménye a 86/362/EGK, 86/363/EGK és a 90/642/EGK bizottsági irányelv mellékleteinek módosítására vonatkozó kérdésekről (a Növényügyi Tudományos Bizottság 1998. július 14-i véleménye). (http://europa.eu.int/comm/dg24/health/sc/scp/out21_en.html).